ศูนย์หม่อนไหมฯ ขอนแก่น สร้างทายาทหม่อนไหม ที่โรงเรียนบ้านคำกุงหนองอิดุม จังหวัดกาฬสินธุ์
นางอมรรัตน์ โวหาร นักวิชาการเกษตรชำนาญการ นายพนม ถานะ เจ้าพนักงานการเกษตร  และนายปรมัตถ์ เหล่าวอ เจ้าหน้าที่ปฏิบัติงานด้านมาตรฐานหม่อนไหม จัดฝึกอบรมหลักสูตร การสาวไหมและย้อมสีผลิตภัณฑ์จากไหม ตามโครงการสร้างทายาทหม่อนไหม ประจำปีงบประมาณ  2565 โดยมีนักเรียนเข้าร่วมอบรม จำนวน 20 ราย ที่โรงเรียนบ้านคำกุงหนองอิดุม ตำบลศรีสมเด็จ อำเภอสมเด็จ จังหวัดกาฬสินธุ์ ซึ่งในระหว่างการจัดฝึกอบรม นางสาวศุภวรรณ ทิทา หัวหน้ากลุ่มประสานบริหารนโยบายและติดตามประเมินผล และ นางสาวปุณดา จงอริยตระกูล นักวิเคราะห์นโยบายและแผนปฏิบัติการ จากสำนักงานหม่อนไหมเฉลิมพระเกียรติฯ  เขต 3 จังหวัดขอนแก่น ร่วมติดตามงานโครงการในครั้งนี้ด้วยการฝึกอบรมดังลก่าว เพื่อสร้างทายาทหม่อนไหมในโรงเรียน ส่งเสริมอาชีพด้านหม่อนไหมให้แก่เด็กและเยาวชน ทั้งในโรงเรียนและชุมชน ให้สามารถมีรายได้ระหว่างเรียน มีอาชีพที่มั่นคงพึ่งพาตนเองได้หลังจากจบการศึกษา โดยมีเนื้อหาการอบรมเกี่ยวกับกระบวนการสาวไหม การฟอกย้อมสีเส้นไหม การตระหนักถึงกระบวนการผลิตที่ปลอดภัยต่อสิ่งแวดล้อม และยังมีกิจกรรมปลูกหม่อนผลสดเพิ่มเติมในโรงเรียนด้วย